Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
9 ก.พ. 2559

SET พักฐานในกรอบหลังเปิด Gap ลงมา…แนะนำ “Selective Buy”
ดัชนี SET อยู่ที่ 1,297.10 จุด -10.47 จุด -0.80% ปริมาณซื้อขาย 12,987  ลบ.
แนวรับ :  1,290  แนวต้าน :  1,313 / 1,320
 
สรุปทิศทางและแนวโน้มตลาด
SET ยังยืนในกรอบ 1,292-1,300 จุดได้อยู่…: การปรับลดลงของทรัพย์สินเสี่ยง ทั่วโลก ทั้งตลาดหุ้น Dow Jones และ Nikkei ที่ปรับลงแรง กดดันให้ SET “พักฐาน” ลงมาเคลื่อนไหว ในกรอบ 1,292-1,300 จุด
ระยะกลางยังคงมุมมองบวก แต่ระวังการปรับฐานระยะสั้น: เรายังคงมุมมองระยะกลางว่า SET มีโอกาสปรับขึ้นเหนือ 1,320 จุด และอาจปรับขึ้นต่อไปที่ 1,350 จุดภายในสิ้นเดือน เม.ย. แต่ระยะสั้น อาจเห็นการปรับฐานระหว่างทาง ดังนั้น หาก SET หลุด 1,290 จุดลงมา แนะนำเริ่มลดพอร์ตบางส่วนก่อน เพื่อซื้อคืนบริเวณ 1,250 – 1,260 จุด
…แนะนำเปลี่ยนกลุ่มเป็นหุ้น 2nd tier และ domestic play ระหว่างการพักฐาน:
ธนาคารขนาดกลาง-เล็ก: คาดเม็ดเงินจากธนาคารขนาดใหญ่ที่ปรับฐานจะหมุนกลับเข้ามา ธนาคารกลาง-เล็ก ที่ให้ผลตอบแทนจากเงินปันผลสูงระดับ แนะนำ “ซื้อ”
KTB TISCO และ KKP
กลุ่มรับเหมาฯ: ราคาหุ้น Laggard ตลาดตั้งแต่ต้นปี แต่คาดระยะ 1-2 ไตรมาสข้างหน้า จะเริ่มเห็นการประมูลโครงการภาครัฐถี่ขึ้นกว่าช่วงครึ่งปีที่ผ่านมา ทั้ง
รถไฟรางคู่ มอเตอร์เวย์ ขยายสนามบินสุวรรณภูมิ แนะนำ ”ซื้อ” STEC CK UNIQ
กลุ่มโรงแรม: หลังจากพักฐานมาแล้ว 8-11% ในช่วงเดือน ม.ค.ที่ผ่านมา เริ่มเห็นการรีบาวด์จากแนวรับทางเทคนิค ขณะที่คาดการณ์กำไรไตรมาส4/59-ไตรมาส1/60 ออกมาดี โดย MINT มีกำไรจากการขาย Villa ที่ภูเก็ต ขณะที่ CENTEL  ยัง laggard อยู่
กลุ่ม Micro Finance: “ซื้อ” GL การขยายธุรกิจในกัมพูชา เป็นปัจจัยหนุน Growth ต่อเนื่องในปี 60-61  ขณะที่ SAWAD MTLS ยังมีคาดการณ์กำไรเติบโตแกร่ง จากปีก่อน
 
หุ้นที่น่าสนใจทางเทคนิค
PRINC “ซื้อ” ราคาหุ้นเริ่มฟื้นตัวขึ้นทดสอบเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ ตัด DI- ชี้ขึ้น เป็นจังหวะซื้อเก็งกำไร มีแนวต้านแรกที่ 3.60 บาท และแนวต้านถัดไปที่ 3.70 บาท
TRUBB “ซื้อ” ราคาหุ้นฟื้นตัวทะลุกรอบการพักฐานรูปแบบสามเหลี่ยม พร้อมปริมาณการซื้อขายเริ่มสูงขึ้นอีกครั้งหลังพักตัว สอดคล้องกับ MACD ตัด Signal ขึ้นเป็นบวก เป็นจังหวะซื้อเก็งกำไร มีแนวต้านแรกที่ 1.54 บาท และเป้าหมายถัดไปที่ 1.62 บาท
PK “ซื้อ” ราคาหุ้นเริ่มมีจังหวะฟื้นตัวขึ้นทะลุแนวเส้นค่าเฉลี่ย 1 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD มีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 3.96 บาท และแนวต้านถัดไปที่ 4.06 บาท
 